**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**«Коми Республикаын**

**муниципальнӧй юкӧнлӧн бӧрйӧм органса депутатлысь,**

**меставывса асвеськӧдлан бӧрйӧм органӧ пырысьлысь,**

**меставывса асвеськӧдлан бӧрйӧм чина мортлысь**

**уджмогъяс збыльмӧдан гарантияяс йылысь»**

**Коми Республикаса Оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2020 вося йирым тӧлысь 20 лунӧ

**1 статья.** Пыртны «Коми Республикаын муниципальнӧй юкӧнлӧн бӧрйӧм органса депутатлысь, меставывса асвеськӧдлан бӧрйӧм органӧ пырысьлысь, меставывса асвеськӧдлан бӧрйӧм чина мортлысь уджмогъяс збыльмӧдан гарантияяс йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2010, 50 №, 1430 ст.; 2014, 13 №, 219 ст.; 2016, 10 №, 120 ст.; 18 №, 248 ст.; 2017, 4 №, 63 ст.; 2019, 15 №, 223 ст.) татшӧм вежсьӧмъяс:

1. 2 статьяса мӧд юкӧнын:

1) 7 пунктын «тӧдӧмлунъяс бурмӧдӧм вылӧ;» кывъяс вежны «тӧдӧмлунъяс бурмӧдӧм вылӧ.» кывъясӧн;

2) 8 пункт киритны.

2. Содтыны татшӧм сюрӧса 21 статья:

**«21 статья.** Муниципальнӧй юкӧнлӧн бӧрйӧм органса депутатлы ассьыс абу пыр кадся уджмогъяссӧ збыльмӧдӧм вылӧ муниципальнӧй юкӧнлӧн бӧрйӧм органса заседаниеын, муниципальнӧй юкӧнлӧн бӧрйӧм органса комиссиялӧн (комитетлӧн) заседаниеын, кытчӧ сійӧ пырӧ, муниципальнӧй юкӧнлӧн бӧрйӧм органса мукӧд официальнӧй мероприятиеын сылысь участвуйтӧмсӧ, бӧрйысьысьяскӧд депутатлӧн аддзысьлӧмсӧ могмӧдӧм могысь гарантируйтӧма видзны уджалан местасӧ (чинсӧ) кадколаст вылӧ, кутшӧмлӧн кузьтаыс урчитсьӧ муниципальнӧй юкӧнлӧн уставӧн «Россия Федерацияын меставывса асвеськӧдлӧм котыртан ӧтувъя принципъяс йылысь» Федеральнӧй оланпаслӧн 40 статьяса 5 юкӧнӧн урчитӧм кадколастын.

Муниципальнӧй юкӧнлӧн бӧрйӧм органын депутатлысь уджсӧ збыльмӧдан кад вылӧ шӧр уджысь либӧ службаысь депутатӧс мездан помкаӧн лоӧ официальнӧй уведомление, кутшӧмӧс кырымалӧма муниципальнӧй юкӧнлӧн бӧрйӧм органӧн веськӧдлысь, сылӧн вежысь либӧ муниципальнӧй юкӧнлӧн бӧрйӧм органса лӧсялана комиссияӧн (комитетӧн) веськӧдлысь либӧ юрнуӧдысь, тайӧ статьялӧн медводдза юкӧнын индӧм заседание либӧ мӧд мероприятие нуӧдан кадпас, кад да места индӧмӧн.».

**2 статья.** Тайӧ Оланпасыс вынсялӧ сійӧс официальнӧя йӧзӧдӧм бӧрын дас лун кольӧм мысти.

Муниципальнӧй юкӧнъяслысь уставъяссӧ колӧ лӧсьӧдны «Россия Федерацияын меставывса асвеськӧдлӧм котыртан ӧтувъя принципъяс йылысь» Федеральнӧй оланпаслӧн 40 статьяса 5 юкӧн, «Коми Республикаын муниципальнӧй юкӧнлӧн бӧрйӧм органса депутатлысь, меставывса асвеськӧдлан бӧрйӧм органӧ пырысьлысь, меставывса асвеськӧдлан бӧрйӧм чина мортлысь уджмогъяс збыльмӧдан гарантияяс йылысь» Коми Республикаса Оланпаслӧн 2 да 21 статьяяс серти (тайӧ Оланпаслӧн редакцияын) тайӧ Оланпас вынсялан лунсянь куим тӧлысь чӧжӧн.

Коми Республикаса Юралысь В.В. Уйба

Сыктывкар

2020 вося йирым тӧлысь 29 лун

69-РЗ №